ΓΡΑΠΤΗ ΕΡΩΤΗΣΗ E-3845/00

υποβολή: Charles Tannock (PPE-DE) προς το Συμβούλιο

(7 Δεκεμβρίου 2000)

Θέμα: Ευρωπαϊκή δύναμη ταχείας επέμβασης

Αληθεύει ότι ορισμένα κράτη μέλη της ΕΕ δεσμεύτηκαν να συνδεθεί η νέα ευρωπαϊκή δύναμη ταχείας επέμβασης με το ΝΑΤΟπό μορφή γραπτών δεσμεύσεων αλλά ότι αυτή η δέσμευση έχει τώραποβιβαστεί σε μηχανισμό εξέτασης του θέματος;

Απάντηση

(30 Μαΐου 2001)

1. Σε ό,τι αφορά τις ρυθμίσεις μεταξύ της ΕΕ και του ΝΑΤΟ, η γαλλική Προεδρία είχε κληθεί, κατά το Ευρωπαϊκό Συμβούλιο της Φέϊρα στις 19 και 20 Ιουνίου 2000, ναποβάλει στο Ευρωπαϊκό Συμβούλιο της Νίκαιας έκθεση σχετικά, ιδίως, με την εφαρμογή των αποφάσεων της Φέϊρα όσον αφορά τον ορισμό, βάσει των εργασιών των ad hoc Ομάδων ΕΕ-ΝΑΤΟ, ρυθμίσεων που θα επιτρέπουν τις διαβουλεύσεις και τη συνεργασία με το ΝΑΤΟ κατά τη στρατιωτική διαχείριση των κρίσεων.

2. Στην έκθεση της γαλλικής Προεδρίας για την Ευρωπαϊκή Πολιτική Ασφάλειας και Άμυνας, η οποία εγκρίθηκε κατά το Ευρωπαϊκό Συμβούλιο της Νίκαιας, αναφέρεται ότι με βάση τις αποφάσεις που ελήφθησαν στο Ευρωπαϊκό Συμβούλιο της Φέϊρα και σε στενή διαβούλευση με το ΝΑΤΟ η Ευρωπαϊκή Ένωση συνέχισε κατά τη διάρκεια της γαλλικής Προεδρίας τις εργασίες, ώστε να προετοιμασθεί η σύναψη μιας μόνιμης και αποτελεσματικής σχέσης μεταξύ των δύο οργανισμών. Τα έγγραφα που περιλαμβάνονται στο παράρτημα της έκθεσης της Προεδρίας και αφορούν τις μόνιμες ρυθμίσεις σχετικά με τη διαβούλευση και τη συνεργασία μεταξύ ΕΕ και ΝΑΤΟ και την εφαρμογή της παραγράφου 10 του ανακοινωθέντος της Ουάσινγκτον συνιστούν τη συμβολή της ΕΕ στις εργασίες που αφορούν τις μελλοντικές ρυθμίσεις μεταξύ των δύο οργανισμών.

3. Το τελικό ανακοινωθέν τηςπουργικής συνόδου του Βορειοατλαντικού Συμβουλίου, η οποία διεξήχθη στην έδρα του ΝΑΤΟ, στις 14 και 15 Δεκεμβρίου 2000, αναφέρει ότι τα μέλη του ΝΑΤΟ σημειώνουν και εκφράζουν την ικανοποίησή τους για τις προτάσεις του Ευρωπαϊκού Συμβουλίου της Νίκαιας όσον αφορά τις μόνιμες ρυθμίσεις που έχουν ως στόχο τη διασφάλιση πλήρους και καθολικής διαφάνειας, διαβούλευσης και συνεργασίας μεταξύ του ΝΑΤΟ και της ΕΕ.

4. Στις 22 Ιανουαρίου 2001, το Συμβούλιο εξέφρασε την ικανοποίησή του για το γεγονός ότι ηπουργική σύνοδος του Βορειοατλαντικού Συμβουλίου στις 14 και 15 Δεκεμβρίου 2000 αντέδρασε θετικά στις προτάσεις της ΕΕ όσον αφορά τις μόνιμες ρυθμίσεις σχετικά με τη διαβούλευση και τη συνεργασία μεταξύ της ΕΕ και του ΝΑΤΟ, ως έχουν στην έκθεση της Προεδρίας, για την Ευρωπαϊκή πολιτική ασφάλειας και άμυνας, η οποία εγκρίθηκε από το Ευρωπαϊκό Συμβούλιο της Νίκαιας. Δίνοντας συνέχεια στις διατάξεις του ανακοινωθέντος τηςπουργικής συνόδου του Βορειοατλαντικού Συμβουλίου σχετικά με τη συχνότητα των συνόδων, το Συμβούλιο επιβεβαίωσε ότι οι συνεδριάσεις μεταξύ του Βορειοατλαντικού Συμβουλίου και της Επιτροπής Πολιτικής και Ασφάλειας θα διεξάγονται τουλάχιστον τρεις φορές και οιπουργικές σύνοδοι ΕΕ/ΝΑΤΟ τουλάχιστον μία, ανά προεδρία της ΕΕ. Όταν παρίσταται ανάγκη, τόσο η ΕΕ όσο και το ΝΑΤΟ μπορούν να ζητήσουν επιπλέον συνεδριάσεις. Το Συμβούλιο εξέφρασε την ικανοποίησή του για την ταύτιση απόψεων μεταξύ ΕΕ και ΝΑΤΟ.

5. Η Προεδρία ενημέρωσε το Γενικό Γραμματέα του ΝΑΤΟ για τα συμπεράσματα του Συμβουλίου της 22ας Ιανουαρίου 2001 όσον αφορά τις σχέσεις ΕΕ-ΝΑΤΟ. Σε αυτή τη βάση, κατέληξε ότι η ΕΕ και το ΝΑΤΟ συμφωνούν επί των μονίμων ρυθμίσεων για τη μεταξύ τους διαβούλευση και συνεργασία.